Cuneiform Tablet AAA 1 1
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na {d}EN.LÍL-ba-ni qí-bi-ma um-ma ta-ri-iš-ma-tum-ma a-šu-mì É-tim ša wa-áš-ba-ni-ni ki-ma É-tum an-ḫu-ni áp-lá-aḫ-ma li-bi-tám i-na dá-áš-i-im uš-tal-bi-in-ma e-me-ra-am e-té-me er a-šu-mì gu₅-šu-ri ša ta-áš-pu-ra-ni KÙ.BABBAR šé-bu-lim šé-bi-lam a-na-kam gu₅-šu-ri li-<gap> <big_gap> <gap>-ru-um i-<gap> <big_gap> ú-sà-pá-aḫ-ma ta-áš-pu-<big_gap> a-ḫi a-ta a-na-ku a-na <big_gap> ù a-ta a-na ma-num-<gap> <big_gap> a-lá-ki-kà KÙ.BABBAR zi-tám ša É a-bi-ni ta-lá-ma-ad-ma li-ba-kà ù li-bi₄ i-nu-a-aḫ a-na ta-ki-li ù li-ša-nim lá ta-la-ak i-na pá-ni wa-ṣa-i-kà a-šu-mì kà-li-tí-ni tù-na-ḫi um-ma a-ta-ma a-na É da-ni a-bi-ša lá tù-šé-ri-ší qá-tí ki-ma i-na É-tim lu tù-šé-ší-ib-ma É-tám war-kà-at-ki lu ta-ṣur ki-ma tù-uṣ-ni ma-tí-ma ba-za-ša ù ší-la-sá ú-la ib-ší a-ni iš-tù UD.8.KAM iš-tí-a wa-ṣa-a-am lá ta-mu-wa tù-uš-té-ṣa-ma a-na É a-bi-ša mu-ší-a-tim ta-ta-na-la-ak-ma <big_gap> lá dam-qá-tim áš-ta-na-me-ší-ma <big_gap> a-wa-tí ša-ma-a-am ú-la ta-mu-wa